Publius Cornelius Lentulus Spinther

Publius Cornelius Lentulus Spinther, mortuus ca. 48 a.C.n., fuit senator Romanus qui consulatum anno 57 a.C.n. cum Metello Nepote gessit. Amicus Ciceronis erat cui reditum in patriam praestititCic. Pro Sestio 107. Ad fam. I.1.. In bello civili Pompeium secutus est
 De cognomine et familia 
Patricia et nobilissima Corneliorum gente ortus, Publius Lentulus Spinther cognominatus est ob vultus similitudinem cum histrione tum omnibus noto : multi enim Cornelii Lentuli tum erant et inter se cognominibus distingui necesse erat. Filius eiusdem nominis ei fuit qui augurCassius Dio 39.17. erat et inter coniuratos neci Caesaris interfuit vel saltem postea simulavitPlut., Caes. 67..

 De cursu honorum 
 63 a.C.n. Aedilis curulis. Opem Ciceroni tulit in coniuratione Catilinae opprimenda ; mense decembri postquam Lentulus praetor adprehensus est, Spintheri, cognato eius, in custodiam traditus estSall. 47.
 60 a.C.n. Praetor.
 59 a.C.n. Propraetor in Hispania CiterioreCaesar, BC I.22.
 57 a.C.n. Consul. Ut Ciceroni Romam redire liceret, operam dedit et legem tulit qua annonae cura Pompeio mandata est.
 56-53 a.C.n. Proconsul Ciliciae Imperator a militibus conclamatus (55 a.C.n.). Anno 56 a.C.n. ineunte senatus, qui Ptolemaeum XII Auleten in regnum Aegyptiorum per LentulumTum enim insula Cyprus cum Cilicia in eadem provincia coniuncta erat. restituendum esse iam decreverat, postquam quindecimviri sacris faciundis consultis libris Sibyllinis in versus inciderunt Romanos monentes ne magnas copias illuc mitterent atque tribunus plebis Gaius Cato hoc oraculum ne silentio praeteriretur in contione divulgavit, consulta sua retractavitDio Cassius 39.15.. Cicero, qui tum plures epistolas de ea re Lentulo misit, illam fictam religionem irridebatAd Att. I.4.. Nam Pompeius hoc negotium per se suscipere cupiebatPlutarchus, Pompeius 49. In fine proconsul Syriae Aulus Gabinius sponte sua regem restituit, sed Romam reversus accusatus et exsilio damnatus est..

 51 a.C.n. TriumphusCic. Ad Att. V.21.4.
Praeterea incerto post 63 a.C.n. anno, suffragante Caesare, pontifex factus estBC I,22.. Quin etiam pontificatum maximum Caesaris in castris Pompeianis ante pugnam Pharsaliam, quod maximus natu petitorum erat, sibi vindicasse dicitur, si quidem maledicenti auctori commentariorum de Bello civili credimusBC III.83..

 In bello civili 
Cum Rubiconem Caesar superavit, Lentulus Spinther Asculum Picenum cum decem cohortibus tenebat. Inde Corfinium ad Lucium Domitium Ahenobarbum fugit, quocum obsessus et captus, mox a victore benigne dimissus est. Nihilominus Pompeium in Epirum consecutus Pharsaliae pugnae interfuit. Cum post cladem una cum Pompeio mari fugeretPlutarchus, Pompeius 73., a Rhodiis insula sua prohibitus estBC III.102. nec quicquam de eo postea accepimus. Verisimile est tunc obiisse, fortasse Caesaris iussuVir. Ill. 78., qui, ut de Lucio Afranio apud Suetonium certiores fimus, bis eisdem ignoscere non solebatDiv. Iul. 75. Cf. Dio Cassius 41.62. ( Lucius Domitius Ahenobarbus et ipse paucis diebus post Pharsaliam pugnam occisus erat). Odisse enim tum Caesarem Lentulum Spintherem ex ipsis verbis commentariorum de bello civili liquet.

 Notae 

 Fontes 
 Caesar, libro primo de Bello civili, capitulis 15-16 et 21-23 necnon libro tertio cap. 83 et 102.
 Cassius Dio, libro XXXIX Historiae Romanae, cap. 6-8, 12, 16-17.
 Cicero, libro primo Epistularum ad Familiares qui epistolas Lentulo in Ciliciam missas continet.
 Post reditum in senatu.
 Post reditum ad Quirites.
Plutarchus, Pompeius 49, 67, 73.
 Sallustius, Catilinae coniuratio 47



Categoria:Consules
Lentulus Spinther, Publius
Categoria:Victimae Belli Civilis (49-45 a.C.n.)